IES-CFN nr. …….. / …………………………………

Acord-cadru de finanțare multianuală| Anexa 6

de finanțare nerambursabilă multianuală pentru proiectul cultural propus spre finanțare în cadrul programului prioritar *Onboard Timișoara 2023*

***acord-cadru de finanțare multianuală*** - acordul încheiat în formă scrisă între autoritatea finanțatoare și beneficiar, care guvernează finanțarea prevăzută la Cap. II, Alin. 2.1, lit. c) din Regulamentul programului prioritar de finanțare *Onboard Timișoara 2023* și care are ca obiect stabilirea termenilor și condițiilor, în special în ceea ce privește cuantumul finanțării și, după caz, obiectivele și cheltuielile aferente avute în vedere, și în baza căruia se încheie contracte subsecvente anuale.

în temeiul dispoziţiilor:

* Ordonanţei Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, aprobată cu modificări şi completări prin Legea nr. 245/2001, cu modificările şi completările ulterioare,
* Ordonanței de Urgență a Guvernului nr. 42 din 12 iunie 2019 privind stabilirea unor măsuri financiare pentru susținerea desfășurării Programului național Timișoara - Capitală Europeană a Culturii în anul 2023, aprobată cu modificări şi completări prin Legea nr. 286/2022,
* Regulamentului privind finanțarea nerambursabilă cu caracter multianual, de la bugetul local al Municipiului Timișoara, a proiectelor culturale care constituie programul prioritar *Onboard Timișoara 2023* al Centrului de Proiecte al Municipiului Timișoara
* Ghidul solicitantului privind finanțarea nerambursabilă cu caracter multianual, de la bugetul local al Municipiului Timișoara, a proiectelor culturale care constituie programul prioritar Onboard Timișoara 2023 al Centrului de Proiecte al Municipiului Timișoara,
* Hotărârii Consiliului Local al Municipiului Timișoara nr. 83 / 15.03.2022 privind exercitarea angajamentului de susținere financiară a Municipiului Timișoara în implementarea Programului național „Timișoara - Capitală Europeană a Culturii în 2023”,

a intervenit următorul acord-cadru:

între

**Centrul de Proiecte al Municipiului Timișoara**, cu sediul în Timișoara, str. Vasile Alecsandri, nr. 1, SAD 7, jud. Timiș, e-mail: contact@centruldeproiecte.ro, cod fiscal 44202834, cont RO08TREZ24A675000203030X, deschis la Trezoreria Municipiului Timișoara, reprezentat de doamna Alexandra-Maria Rigler, având funcţia de director, în calitate de **Autoritate finanțatoare**

şi

**…………………………………..…………………………………..** (denumirea legală a organizației), cu sediul social în …………………*(adresa legală completă)*……………….., cod fiscal ………………………………….., având contul …………………………………..………………………………….., deschis la ………………………………….., filiala …………………, reprezentat prin ………………………………….., în calitate de Președinte/Director/Manager, denumit în continuare **Beneficiar**,

s-a încheiat următorul contract:

#

# CAPITOLUL I: OBIECTUL ACORDULUI-CADRU DE FINANȚARE

**Art. 1.** Obiectul prezentului acord-cadru îl reprezintă stabilirea termenilor și condițiilor generale privind scopul, obiectivele, rezultatele și beneficiarii proiectului cultural \_\_\_\_\_\_\_\_\_\_\_\_\_\_\_\_\_\_ și cuantumul finanțării nerambursabile și cheltuielile aferente avute în vedere pentru realizarea acestuia, în cadrul programului prioritar de finanțare *Onboard Timișoara 2023*, în acord cu Programul Cultural „Timișoara 2023 - Capitală Europeană a Culturii” (adoptat prin Anexa 4 și 5 la Decizia 119/18.11.2022 și, ulterior, prin OMC 3560/15.12.200) și Cererea de finanțare finanțare nerambursabilă (Anexa 1) nr. \_\_\_\_\_\_\_\_\_\_\_\_\_\_\_\_\_\_\_\_\_\_, parte integrantă a prezentului acord-cadru de finanțare.

**Art. 2.** Beneficiarului i se va acorda finanțarea nerambursabilă în termenii și condițiile specifice stabilite prin contractele de finanțare subsecvente.

# CAPITOLUL II: CONDIȚII GENERALE

**Art. 3.** Beneficiarul finanțării nerambursabile se angajează să desfășoare activitățile specifice proiectului cultural menționat la Art. 1 în vederea realizării acestuia în integralitatea sa, respectiv pentru îndeplinirea scopului, obiectivelor, rezultatelor și indicatorilor privind beneficiarii proiectului în conformitate cu prevederile prezentului acord-cadru de finanțare și cu legislația în vigoare, cu prevederile contractelor de finanțare subsecvente, precum și cu prevederile cererii de finanțare nerambursabilă nr. \_\_\_\_\_\_\_\_\_\_\_\_\_\_\_\_\_\_\_\_.

**Art. 4.** Beneficiarul acceptă că proiectul care face obiectul prezentului acord-cadru este dezvoltat prin dialog și colaborare cu Echipa curatorială Timișoara 2023 (colectivul care are misiunea de a asigura coerența artistică și implementarea integrată și corelată a Programului Cultural, convenit între autoritățile executive ale administrației publice locale ale municipiului Timișoara, respectiv județului Timiș - conform art. 1, alin. (8) din OUG 83/2023, aprobată prin Legea 286/2022) și cu alți reprezentanți desemnați în acest sens din cadrul Centrului de Proiecte al Municipiului Timișoara și se angajează să colaboreze în continuare cu aceștia pe toată perioada de derulare a prezentului acord-cadru pentru buna implementare a proiectului cultural menționat la Art. 1.

**Art. 5.** Beneficiarul este răspunzător de respectarea tuturor angajamentelor asumate prin documentele depuse în vederea obținerii finanțării.

**Art. 6**. Beneficiarul va implementa proiectul cultural pe propria răspundere, în acord cu cele mai bune practici din domeniul de activitate vizat, în condiții de eficiență și transparență şi în concordanţă cu descrierea din cererea de finanţare neramburabilă nr. \_\_\_\_\_\_\_\_\_\_\_\_\_\_\_\_\_\_\_\_, cu scopul de a atinge obiectivele, rezultatele și indicatorii privind beneficiarii proiectului cultural menționat la Art. 1.

CAPITOLUL III: DURATA DE VALABILITATE A ACORDULUI-CADRU

**Art. 7.** Durata de valabilitate a prezentului acord-cadru de finanțare este cuprinsă între data semnării sale și cel târziu 29.12.2023.

**Art. 8.** Pe durata de valabilitate a prezentului acord se vor încheia două contracte de finanțare subsecvente, după cum urmează:

1. Primul contract va viza o perioadă de implementare cuprinsă între data semnării sale și data depunerii decontului de cheltuieli angajate în baza acestui prim contract, dar nu mai târziu de 28.04.2023;
2. Al doilea contract se va semna:
3. ulterior verificării progresului activităților aferente primului contract, prin intermediul observatorilor Programului Cultural „Timișoara 2023 – Capitală Europeană a Culturii” și în baza raportului narativ depus de beneficiar și aprobat de autoritatea finanțatoare și
4. ulterior verificării eligibilității cheltuielilor efectuate de beneficiar în cadrul primului contract, în baza raportului financiar și a documentelor justificative prezentate de beneficiar și aprobate de autoritatea finanțatoare și
5. după votarea bugetului local al Municipiului Timișoara pe anul 2023 și va avea ca perioadă de finalizare 29.12.2023.

CAPITOLUL IV: VALOAREA ACORDULUI-CADRU

**Art. 9.** Valoarea prezentului acord-cadru de finanțare nerambursabilă este în sumă totală maximă de **\_\_\_\_\_\_\_\_\_\_\_\_\_\_\_\_\_\_**, reprezentând **\_\_\_\_\_%** din valoarea totală a proiectului, conform Anexei 1.1. Bugetul de venituri și cheltuieli, Anexei 1.2. Nota de fundamentare a bugetului și Anexa 7. Graficul de finanțare, anexe la prezentul acord-cadru

**Art. 10.** Valoarea primului contract de finanțare subsecvent este de **\_\_\_\_\_\_\_\_\_\_\_\_\_\_** și reprezintă **\_\_\_%** din valoarea finanțării nerambursabile solicitate, conform graficului de finanțare anexă la acordul-cadru.

**Art. 11.** Valoarea celui de-al doilea contract de finanțare subsecvent este de **\_\_\_\_\_\_\_\_\_\_\_\_\_\_** și reprezintă **\_\_\_%** din valoarea finanțării nerambursabile solicitate, conform graficului de finanțare anexă la acordul-cadru.

**Art. 12.**. În situația obținerii de venituri suplimentare pentru realizarea proiectului cultural menționat la Art. 1 în pondere de peste 20% din valoarea prezentului acord-cadru, din alte surse atrase și/sau din venituri proprii realizate pe seama activităților, rezultatelor și produselor culturale ale proiectului, beneficiarul este obligat să notifice autoritatea finanțatoare în termen de 5 zile calendaristice de la obținerea veniturilor suplimentare pentru întocmirea actului adițional la prezentul acord-cadru privind actualizarea, după caz, a obiectivelor, rezultatelor, indicatorilor privind beneficiarii, valorii totale a bugetului proiectului cultural și/sau a cheltuielilor aferente avute în vedere, în acord cu prevederile Art. 4.

CAPITOLUL V: MODALITATEA DE PLATĂ

**Art. 13.** Sumele prevăzute la art. 9 și 10 vor fi virate din contul Centrului de Proiecte cu nr. IBAN RO08TREZ24A675000203030X, deschis la Trezoreria Timișoara, în contul Beneficiarului cu nr. IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_, potrivit legii.

**Art. 14.** Plățile se vor efectua potrivit prevederilor din contractele de finanțare nerambursabilă subsecvente, în conformitate cu graficul de finanțare.

**Art. 15.** Pentru fiecare an în parte se vor stabili tranșele de finanțare în contractul de finanțare, în funcție de activitățile proiectului din anul respectiv și sumele necesare desfășurării acestora.

**Art. 16.** În baza primului contract de finanțare subsecvent se acordă o singură tranșă de maximum 20% din valoarea totală a proiectului, cheltuielile fiind eligibile de la data semnării contractului și până la data depunerii decontului, dar nu mai târziu de **28 aprilie 2023**.

**Art. 17.** În baza celui de-al doilea contract de finanțare subsecvent se acordă 2 tranșe:

1. tranșa I de max. 65% din valoarea totală a proiectului, după semnarea celui de-al doilea contract subsecvent,
2. tranșa a II-a de min. 15% din valoarea totală a proiectului - care se decontează în urma verificării a documentelor justificative și a rapoartelor finale de activitate, inclusiv a surselor complemenatre de finanțare (proprii sau atrase),

pentru ambele tranșe cheltuielile fiind eligibile de la data semnării celui de-al doilea contract de finanțare și data de **4 decembrie 2023.**

CAPITOLUL VI: Decontări

**Art. 18.** Alocarea finanţării şi decontarea sumelor acordate se vor efectua cu respectarea prevederilor legale în vigoare şi în conformitate cu prevederile prezentului acord-cadru și a contractelor subsecvente.

**Art. 19.** Din finanţarea nerambursabilă acordată în baza prezentului acord-cadru se pot acoperi numai categoriile de cheltuieli eligibile prevăzute în Ghidul de decont (Anexa 11), cheltuieli și plăți efectuate în intervalul cuprins între data semnării contractului și data prevăzută pentru depunerea decontului final.

**Art. 20.** Datele limită prevăzute pentru depunerea documentațiilor de decont de către Beneficiar, cu respectarea regulilor de decont stabilite în Ghidul de decont (Anexa 11), sunt **28 aprilie 2023** pentru decontarea aferentă primului contract, respectiv **4 decembrie 2023** pentru decontarea sumelor aferente celui de-al doilea contract și implicit, a decontului final.

**Art. 21.** Modificarea datei finale de efectuare a cheltuielilor și plăților, precum și de depunere a documentației de decont se poate face numai cu acordul scris al Centrului de Proiecte al Municipiului Timișoara și va face obiectului unor acte adiționale.

**Art. 22.** Caracterul eligibil al documentației de decont se stabilește de către Centrul de Proiecte al Municipiului Timișoara după verificarea documentelor justificative, conform Regulamentului și Ghidului de decont, precum și a termenilor și condițiilor prezentului acord-cadru și a legislației în materie financiar-fiscală în vigoare.

**Art. 23.** Justificarea cheltuielilor se acceptă numai în măsura în care acestea sunt eligibile şi au fost efectuate în intervalul de timp eligibil.

**Art. 24.** Valorile fiecărei categorii de cheltuieli cuprinse în anexe la contract sunt estimative, în consecinţă se pot deconta sume în plus sau în minus faţă de cele prevăzute pentru fiecare categorie, cu condiţia respectării procentelor maximale stabilite prin Regulament și Ghidul de decont, după informarea în scris a Centrului de Proiecte al Municipiului Timișoara și comunicarea acordului scris către Beneficiar.

**Art. 25.** Documentația de decont, precum și toată corespondența purtată în legătură cu prezentul acord-cadru de finanțare, vor fi transmise Centrului de Proiecte al Municipiului Timișoara la adresa de corespondență menționată în Art. 52.

CAPITOLUL VII: Drepturile şi obligaţiile părţilor

##

## A. Drepturile şi obligaţiile autorității finanțatoare

**Art. 26.** Centrul de Proiecte al Municipiului Timișoara, în calitate de autoritate finanțatoare, are următoarele **drepturi**:

1. să modifice cuantumul finanţării alocate sau să rezilieze prezentul acord-cadru dacă Beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către Beneficiar, constate prin rapoarte/note/adrese înaintate de către Echipa curatorială Timișoara 2023, reprezentanți ai Centrului de Proiecte sau observatori ai Programului Cultural „Timișoara 2023 – Capitală Europeană a Culturii” desemnați în acest sens pentru proiectul cultural menționat la Art. 1;
2. să considere acordul-cadru de finanțare ca fiind reziliat de plin drept în absenţa dovezii contribuţiei Beneficiarului la momentul efectuării decontului intermediar sau final şi să solicite restituirea integrală a sumei primite, la care se adaugă dobânda legală, calculată la suma acordată, în raport cu data primirii acesteia;
3. să rezilieze prezentul acord-cadru și să solicite repararea prejudiciului cauzat dacă Beneficiarul inițiază sau sprijină activități de denigrare sau orice activitate sau conduită care ar putea aduce atingere imaginii Primăriei Municipiului Timişoara, Consiliului Local Timişoara, Centrului de Proiecte al Municipiului Timișoara sau Programului Cultural „Timișoara 2023 – Capitală Europeană a Culturii” și situaţia nu este remediată în termen de 5 zile calendaristice de la data solicitării scrise formulate de autoritatea finanțatoare;
4. să recupereze de la beneficiar fondurile utilizate de acesta pentru acoperirea altor cheltuieli decât cele eligibile, la care se vor adăuga penalități de întârziere de 0,2% pe zi aplicate la sumele respective până la data recuperării lor, precum și dobânda legală, calculată în condițiile legii;
5. să deducă un procent de până la 15% din valoarea finanțării acordate în cazul promovării necorespunzătoare a rolului/calității finanțatorului în cadrul proiectului cultural, conform obligațiilor asumate de către Beneficiar la Art. 29, lit. i)-j);
6. să utilizeze pe perioadă nelimitată, fără consultarea Beneficiarului, în toate materialele de comunicare privind activitatea sa, informații pe orice suport privind proiectul cultural care face obiectul prezentului acord-cadru, fără alte obligații financiare, cu menționarea autorilor implicați în proiect, în acord cu art. 5-7 din Regulamentul nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date cuprinse în prezentul acord-cadru și în formularul proiectului care face obiectul prezentului acord-cadru. Normele înscrise în articolele 5-7 ale Regulamentului, precum și orice alte norme care devin incidente vor fi interpretate și aplicate de către Centrul de Proiecte al Municipiului Timișoara în conformitate cu obiectivele și scopul pentru care acesta se organizează și funcționează, cu acordul tuturor persoanelor implicate în relații funcțional-instituționale de orice tip, acord exprimat prin semnarea contractului sau a oricărui act care produce efecte juridice de orice tip;
7. să monitorizeze implementarea proiectelor de către Beneficiar prin persoane împuternicite, reprezentanți ai Centrului de Proiecte sau persoane contractate în acest scop, pentru evaluarea atingerii scopului, obiectivelor, rezultatelor și indicatorilor privind beneficiarii proiectului, respectiv a gradului de îndeplinire a activităților.

**Art. 27.** Centrul de Proiecte, în calitate de autoritate finanțatoare, are următoarele **obligații**:

1. să asigure finanţarea cheltuielilor aferente organizării şi desfăşurării proiectului cultural care face obiectul prezentului acord-cadru, în conformitate cu termenele prevăzute;
2. să pună la dispoziția beneficiarului elementele de identitate vizuală ale programului de finanțare în format digital și fizic, după caz, inclusiv manualul de identitate vizuală (Anea 10), disponibil pe site-ul centruldeproiecte.ro/finantari/onboard-timisoara-2023, la secțiunea „Documente utile”.
3. să respecte prevederile Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date cuprinse în prezentul acord-cadru și în formularul proiectului care face obiectul prezentului acord-cadru prin raportare la art. 27 lit. g) din prezentul acord-cadru;
4. să nu comunice, în nici o situaţie, fără consimţământul prealabil scris al beneficiarului, informaţii confidenţiale aparţinând beneficiarului sau obţinute în baza relaţiilor contractuale;
5. are obligația să urmărească atât cofinanțarea cât și finanțarea din surse complementare aferentă contractului, prin verificarea efectuării acesteia şi evaluarea documentelor justificative;
6. să aducă la cunoștința beneficiarului orice informație de natură să afecteze executarea prezentului contract.

## B. Drepturile şi obligaţiile Beneficiarului:

**Art. 28.** Beneficiarul are următoarele **drepturi**:

1. să utilizeze pe perioadă nelimitată, fără consultarea Centrului de Proiecte al Municipiului Timișoara, în toate materialele de comunicare privind activitatea sa, informații pe orice suport privind proiectul cultural care face obiectul prezentului acord-cadru, fără alte obligații financiare, cu menționarea autorilor implicați în proiect și a finanțatorului;
2. să obțină suma reprezentând finanţarea nerambursabilă, în condiţiile prevăzute în prezentul acord-cadru și contractele subsecvente;
3. să contracteze și să efectueze plata tuturor cheltuielilor aferente realizării obiectului contractului, cu respectarea prevederilor legale în vigoare;

**Art. 29.** Beneficiarul are următoarele **obligaţii**:

1. să utilizeze finanţarea numai în scopul realizării proiectului cultural care face obiectul prezentului acord-cadru, în condiţiile legii;
2. să contracteze şi să efectueze plata tuturor cheltuielilor aferente realizării proiectului cultural, cu respectarea procedurilor legale în vigoare și a condițiilor prezentului acord-cadru;
3. să emită şi să prezinte autorității finanțatoare cererile de plată pentru fiecare tranşă în vederea efectuării plății,
4. să prezinte raportul financiar însoțit de documente justificative aferente costurilor proiectului cultural, respectiv finanțarea integrală de la Centrul de Proiecte al Municipiului Timișoara și contribuția proprie, potrivit anexelor la contract;
5. pentru fiecare decontare să prezinte raportul intermediar sau raportul final de activitate narativ însoțit de documentație vizuală în format digital (pe CD, DVD, stick de memorie, transmisă prin transfer online) și în format letric (pe hârtie).
6. să prezinte la decont toate documentele justificative solicitate prin Ghidul de decont (Anexa 11) și, dacă Centrul de Proiecte al Municipiului Timișoara solicită, să completeze/să modifice și să transmită documentele incomplete sau greşite prezentate spre decontare, în termen de maximum 5 zile lucrătoare de la data solicitării;
7. să nu utilizeze materialele promoţionale și/sau publicațiile și produsele culturale tipărite, digital sau fizic (CD-uri, tipărituri, pagini web, înregistrări video și audio, catalog, manual, ghid, etc), destinate mediatizării și/sau diseminării activităților și rezultatelor proiectului cultural care face obiectul prezentului acord-cadru, în scopul obţinerii de profit;
8. să accepte controlul şi verificările Centrului de Proiecte al Municipiului Timișoara şi ale altor autorităţi cu atribuţii în domeniul controlului financiar-fiscal, în legătură cu modul de utilizare a fondurilor reprezentând finanţarea nerambursabilă alocată conform prezentului acord-cadru;
9. să menţioneze numele şi calitatea finanțatorului în toate interviurile scrise şi în format video și audio acordate în legătură cu proiectul cultural care face obiectul prezentului acord-cadru. Menţionarea finanțatorului se va face folosindu-se întotdeauna titulatura completă, respectiv „Proiectul face parte din Programul Cultural „Timișoara 2023 – Capitală Europeană a Culturii” și este finanțat de Municipiul Timișoara, prin Centrul de Proiecte.” În cazul materialelor scrise în alte limbi decât limba română se va folosi întotdeauna următoarea titulatură: "This project is part of the ”Timișoara 2023 - European Capital of Culture" Programme and is funded by the Municipality of Timișoara, through the Center for Projects;
10. să insereze siglele puse le dispoziție de Centrul de Proiecte al Municipiului Timișoara, în toate materialele de promovare și comunicare a programului cultural: pliante, broşuri, comunicate de presă, afişe, cataloage, DVD-uri, CD-uri, site-uri web şi în orice alte materiale realizate în vederea prezentării şi promovării proiectului cultural, precum și în toate publicațiile (catalog, manual, ghid, fișă, etc) ce reprezintă produse culturale ale proiectului cultural, atât în format tipărit, cât și digital, conform manualului de identitate vizuală (Anexa 10);
11. să prezinte și să distribuie publicului cu ocazia derulării evenimentelor publice din cadrul proiectului cultural a materialelor și produselor fizice de identitate vizuală puse la dispoziție de autoritatea finanțatoare aferente Municipiului Timișoara, Centrului de Proiecte al Municipiului Timișoara și Programului Cultural „Timișoara 2023 – Capitală Europeană a Culturii”;
12. să asigure comunicarea și promovarea evenimentelor din cadrul proiectului cultural care face obiectul prezentului acord-cadru de finanțare nerambursabilă, în limba română și cel puțin într-o altă limbă de circulație internațională, indiferent de locul de desfășurare a proiectului;
13. să organizeze împreună cu autoritatea finanțatoare conferințele de presă aferente proiectului cultural, minimal conferințele de lansare și, respectiv, de închidere, cu participarea reprezentanților și/sau invitaților autorității finanțatoare și ai Echipei curatoriale Timișoara 2023, alături de reprezentanții și/sau invitații Beneficiarului;
14. să solicite autorității finanțatoare și Echipei curatoriale Timișoara 2023 propuneri și să accepte în calitate de vorbitor cel puțin câte un participant per eveniment/temă/panel în cadrul evenimentelor cu public ale proiectului cultural (expoziții, conferințe, prelegeri, dezbateri, mese rotunde, prezentări de publicații, etc.);
15. să pună la dispoziţia autorității finanțatoare materiale și publicații realizate în vederea prezentării, diseminării şi promovării proiectului ca parte a Programului cultural „Timișoara 2023 - Capitală Europeană a Culturii” (cataloage, manuale, ghiduri, pliante, broşuri, comunicate de presă, afişe, DVD-uri, CD-uri şi orice alte materiale realizate în acest scop), în maximum 10 zilecalendaristice de la data realizării lor;
16. să pună la dispoziția autorității finanțatoare în medie 5% din numărul locurilor pentru evenimentele cu public pentru reprezentanți și/sau invitați ai autorității finanțatoare și Echipei curatoriale Timișoara 2023, precum și pentru observatorii Programului cultural „Timișoara 2023 - Capitală Europeană a Culturii” desemnați proiectului cultural și pentru jurnaliști care contactează sau sunt contactați de autoritatea finanțatoare;
17. să facă dovada, la momentul efectuării decontului, prin documente fiscale justificative a contribuţiei proprii;
18. să se asigure că în spațiile în care se derulează activitățile din cadrul programului cultural a cărui finanțare face obiectul prezentului acord-cadru, mai cu seamă în cazul acelora care presupun prezența unui public mai mare de 50 de persoane, sunt respectate toate normele legale PSI, protecția muncii și de protecție și protecție a mediului.
19. se obligă să utilizeze finanțarea numai în scopul realizării activităților neeconomice care fac obiectul prezentului contract, conform O.G. 51/1998, art. 2), alin. (7), lit. c) și să precizeze caracterul neeconomic, respectiv caracterul economic al acestora. Veniturile generate în cadrul proiectului nu vor depăși 20% din bugetul total al proiectului, iar aceste sume vor fi cheltuite integral în cadrul proiectului, conform documentelor contabile, în caz contrar întregul proiect va fi calificat drept activitate economică și va deveni neeligibil pentru finanțare nerambursabilă;
20. să permită autorității finanțatoare să utilizeze în mod gratuit informațiile cuprinse în rapoartele proiectului cultural, precum și pe cele privind rezultatele obținute, prin toate modalitățile de comunicare publică pe care le decide, inclusiv pentru diseminarea rezultatelor și impactului Programului cultural „Timișoara 2023 - Capitală Europeană a Culturii;
21. să pună la dispoziția autorității finanțatoare, în maximum 10 zile calendaristice de la data solicitării, în mod gratuit, fotografii și înregistrări audio-video relevante cu privire la proiectul cultural și să autorizeze folosirea de către autoritate în orice mod consideră de cuviință, inclusiv să le publice prin orice modalitate de comunicare pe care o va decide; aceste autorizări se acordă pe o perioadă nedeterminată și sunt valabile fără limite teritoriale și fără a da naștere unor pretenții materiale suplimentare din partea beneficiarului;
22. să permită persoanei împuternicite de autoritatea finanțatoare să filmeze sau să fotografieze evenimentul cultural finanţat, în acest sens, beneficiarul neavând pretenții ulterioare;
23. să transmită autorității finanțatoare, în maximum 10 zilecalendaristice de la data solicitării, la adresa comunicare@centruldeproiecte.ro, **calendarul evenimentelor** din cadrul proiectului finanțat, incluzând informații relevante legate de aceste evenimente, cum ar fi materiale vizuale necesare comunicării și promovării, data și ora, spațiul de desfășurare, link-uri, etc., pentru a fi preluate de autoritatea finanțatoare în comunicarea publică coordonată a Programului Cultural „Timișoara 2023 - Capitală Europeană a Culturii”;
24. să transmită autorității finanțatoare, la adresa comunicare@centruldeproiecte.ro, în termen de **maximum 7 zile** calendaristice de la desfășurarea evenimentelor cuprinse în proiectul finanțat, **un pachet de minimum 10 fotografii** fără niciun fel de însemne grafice, reprezentative pentru proiectul finanțat și având un format și o calitate compatibile cu publicarea online și tipărită;
25. se obligă ca toate cheltuielile ce urmează a fi decontate de Centrul de Proiecte al Municipiului Timișoara în temeiul prezentului contract să nu mai fi fost sau să nu urmeze a fi decontate din alte fonduri publice sau private;
26. să depună documentele justificative privind atragerea surselor complementare de finanțare la termenele, în forma și în limita prevăzută în contractul de finanțare nerambursabilă, constatarea de către autoritatea finanțatoare a nerespectării obligației fiind motiv de reziliere a contractului și titlu executoriu pentru recuperarea sumelor acordate.
27. să aducă la cunoștința autorității finanțatoare orice informație de natură să afecteze executarea prezentului contract.

CAPITOLUL VIII: Modificarea, rezilierea şi încetarea acordului-cadru de finanțare nerambursabilă

**Art. 30.** Prezentul acord-cadru, precum și contractele subsecvente, pot fi prelungite sau modificate în cazuri temeinic justificate, cu acordul ambelor părţi, consemnate în scris prin act adiţional. Beneficiarul are obligaţia de a informa Centrul de Proiecte al Municipiului Timișoara în termen de maximum 5 zile calendaristice de la producere cu privire la orice eveniment sau împrejurare de natură a cauza o modificare a proiectului cultural, inclusiv cu privire la calendarul de derulare și/sau decontare.

**Art. 31.** Informarea va conţine şi descrierea condiţiilor şi a circumstanţelor în care proiectul cultural se va desfăşura sau a oricăror altor aspecte privind executarea prezentului acord-cadru de finanţare.

**Art. 32.** Centrul de Proiecte al Municipiului Timișoara va comunica acordul scris cu privire la modificările în derularea acordului-cadru și va proceda la întocmirea unui act adițional. Lipsa acordului Centrului de Proiecte cu privire la modificarea acordului-cadru sau a contractelor subsecvente echivalează cu obligația de a-l executa în forma inițială. În cazul în care, în urma modificărilor neaprobate anumite sume devin neeligibile, beneficiarul este obligat să le restituie finanțatorului, la care se adaugă dobânda legală calculată la suma devenită neeligibilă, în raport cu data constatării.

**Art. 33.** Prezentul acord-cadru poate fi reziliat în termen de 5 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia ori a mai multor obligaţii contractuale.

**Art. 34.** În cazul în care Beneficiarului i s-a notificat rezilierea prezentului acord-cadru de finanţare din culpa sa, acesta este obligat ca în termen de 15 zile de la data primirii notificării de reziliere să restituie Centrului de Proiecte suma primită, la care se adaugă dobânda legală, calculată la suma acordată, în raport de data primirii acesteia.

**Art. 35.** În cazul în care Beneficiarul renunță la finanțarea acordată, acesta are obligația returnării avansului primit, la care se adaugă dobânda legală, calculată la suma acordată drept avans, în raport de data primirii și restituirii acesteia.

**Art. 36.** Prezentul acord-cadru de finanţare încetează să producă efecte la data rezilierii acestuia, prin acordul scris al părţilor sau, după caz, la expirarea datei prevăzute la art. 7.

CAPITOLUL IX: Forţa majoră

**Art. 37.**  Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord-cadru. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.

**Art. 38.** Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5 zile calendaristice de la apariţie, iar dovada forţei majore se va comunica în maximum 15 zile calendaristice de la producerea evenimentului.

**Art. 39.** Data de referinţă este ştampila poştei de expediere. Dovada va fi certificată de partea căreia i se opune cazul de forţă majoră.

CAPITOLUL X: Notificări

**Art. 40.** În cazul în care notificarea se face pe cale poștală, ea va fi transmisă, prin scrisoare recomandată cu confirmare de primire și se consideră primită de destinatar la data menționată pe confirmare de oficiul poștal primitor.

**Art. 41.** Dacă notificarea se transmite prin e-mail, ea se consideră primită de destinatar în momentul în care s-a transmis un e-mail de confirmare a primirii mesajului din partea destinatarului.

**Art. 42.** În cazul în care notificarea se face prin delegat la sediul celeilalte părți, ea se va considera primită la data semnării de primire de către reprezentantul celeilalte părți.

CAPITOLUL XI: Litigii

**Art. 43.** Orice litigiu decurgând din sau în legătură cu prezentul acord-cadru de finanţare, inclusiv referitor la validitatea, interpretarea, executarea ori desfiinţarea acestuia, se va soluţiona pe cale amiabilă. În caz contrar, părţile pot înainta litigiul spre soluţionare instanţei de judecată competente.

**CAPITOLUL XII: Clauze speciale**

**Art. 44.** Proiectul pentru care s-a acordat finanțarea în baza prezentului contract nu reprezintă în mod necesar poziția Primăriei Municipiului Timişoara, a Consiliului Local Timişoara sau a Centrului de Proiecte al Municipiului Timișoara. Conținutul proiectului, precum și modul în care rezultatele acestuia pot fi folosite reprezintă responsabilitatea exclusivă a autorilor și beneficiarului finanțării. Primăria Municipiului Timişoara, Consiliul Local Timişoara sau Centrul de Proiecte al Municipiului Timișoara nu sunt responsabile pentru conținutul materialului și modul în care acesta ar putea fi folosit.

Art. 45. Beneficiarul va prezenta raportul narativ care trebuie să cuprindă informații cu privire la gradul de realizare a obiectivelor propuse, precum și la gradul de mediatizare a proiectului cultural și reflectarea în presă a activităților derulate în cadrul activităților ce reprezintă obiectul prezentului contract.

CAPITOLUL XIII: Clauze finale

**Art. 46.** Prin semnarea prezentului acord-cadru de finanţare Beneficiarul garantează Centrului de Proiecte al Municipiului Timișoara faptul că deţine dreptul de proprietate intelectuală asupra operelor utilizate pe parcursul derulării proiectului cultural.

**Art. 46.** Autoritatea finanțatoare este exonerată de răspunderea contractuală, civilă sau penală ce decurge din nerespectarea drepturilor de proprietate intelectuală asupra operelor utilizate în derularea proiectului cultural.

**Art. 47.** Prevederile prezentului acord-cadru de finanţare se completează cu dispoziţiile legale în vigoare.

**Art. 48.** Responsabilii cu urmărirea derulării prezentului acord-cadru de finanţare, prin intermediul cărora cele două părţi vor ţine legătura permanent, sunt:

* din partea Centrului de Proiecte: Raluca Calițoiu, telefon: 0787287100; email: raluca.calitoiu@centruldeproiecte.ro;
* din partea Beneficiarului: \_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_, adresă de email \_\_\_\_\_\_\_\_\_;

Prezentul acord-cadru a fost încheiat astăzi, \_\_\_\_\_\_\_\_\_\_\_\_\_\_, în 2 (două) exemplare cu valoare de original, câte unul pentru fiecare parte contractantă.

|  |  |  |
| --- | --- | --- |
| **Autoritate finanțatoare,**Centrul de Proiecte al Municipiului Timișoara**Director,**Alexandra-Maria Rigler**Șef Birou Buget, Financiar și Achiziții Publice,**Susana Popa**Consilier juridic,**Robert Fulda**Viza CFP,**Nicușor-George Huruială |  | **Beneficiar,**…………………………....**Reprezentant legal,**…………………………....**Responsabil financiar,**…………………………....**Coordonator proiect,**………………………….... |